open-index/open-wikipedia-markdown huggingface dataset:
כובע קלוש

[ממוזער|שמאל|200px|כובע קלוש שנלבש על ידי כוכבת הקולנוע האילם, [וילמה באנקי (1927)]]
**כובע קלוש** () הוא כובע נשים בצורת פעמון שהומצא בשנת 1908 על ידי הכובענית קרולין רֶבּוּ (Caroline Reboux). כובעים אלו היו פופולריים ואופנתיים במיוחד מ-1922 עד 1933. שמו נגזר מהמילה הצרפתית קלוש (*Cloche*) שפירושה "פעמון".

במהלך השנים המוקדמות של המאה העשרים, הייתה הפופולריות וההשפעה של כובעי הקלוש בשיאה. בתי אופנה יוקרתיים (הוט קוטור) כמו לנוון ומולינקס פתח אטליות לייצור כובעים, שהותאמו לעיצובי הבגדים שלהם. צורת הכובעים השפיעו אף על עיצוב השיער. תסרוקת "איטון קרופ" (Eton crop), האופיינית לג'וזפין בייקר, שהייתה קצרצרה וחלקה, הפכה לפופולרית משום שנחשבה לאידיאלית לצורת כובעי הקלוש.

## עיצוב
[ממוזער|שמאל|200px|[ג'ואן קרופורד חובשת כובע קלוש (1927)]]
כובעי קלוש הוכנו בדרך כלל מלבד, כך שהתאימו בצורה נוחה לראש, ובדרך כלל תוכננו להילבש על המצח, כשעיני הלובש נמצאות רק מעט מתחת לשוליו. בשנים מאוחרות יותר, כובע קלוש קיצי היה עשוי מסיבי סיסל או קש. היה ניתן אף להכין אותם מחרוזים או תחרה כך שיתאימו לבגדי ערב, לקוקטיילים, לריקודים או אפילו לשמלות כלה.

סגנון האר דקו, ששגשג באותה תקופה, השפיע לעיתים קרובות על קווי המתאר של שולי הכובע או על סגנון התפרים. בעוד כובעי הקלוש, ברובם, היו פשוטים ונטולי קישוטיות מיוחדת ואפשרו לתסרוקת הקצרה לקבל נוכחות במראה הכללי, לעיתים רחוקות הם היו מעוטרים רקמות, סיכות משובצות, מטפחות, נוצות, או הדגשות דומות. בסוף שנות העשרים, החלה אופנה לחבוש את הכובע כששוליו מורמים. סגנון זה נשאר נפוץ עד שכובעי הקלוש יצאו מהאופנה, סביב 1933–1934.

לעיתים קרובות, סגנונות שונים של סרטים שהודבקו או הוצמדו לכובעים שידרו מסרים שונים על הלובשת. כמה מסרים פופולריים כללו: סרט דמוי חץ שציין נערה רווקה, שהייתה מצויה במערכת יחסים עם בן זוג, קשר חזק סימל נישואים ואילו קשר פרפר העיד על כך שהלובשת היא רווקה ומעוניינת להתערבב באירועים חברתיים (mingling).

## חזרה לאופנה
[ממוזער|שמאל|200px|כובע קלוש העשוי מ[לבד, משי ומתכת, שנוצר על ידי הכובענית גרטרוד סאותם בשנות השלושים של המאה ה-20]]
כובע הקלוש נהנה מ"גל שני" וחזר לאופנה של שנות השישים של המאה ה-20. כעשרים שנים לאחר מכן, דגמים חדשים של הקלוש, כמו הגרסה של המעצב פטריק קלי שהיה עם שוליים מכופתרים, עשו את דרכם חזרה לאופנה באותה עת אם כי בצורה מתונה.

כובעי קלוש הופיעו גם בקולקציות של מעצבים רבים בסתיו 2007; המגזין Elle קרא באותה תקופה לכובע הקלוש "אביזר הוט קוטור של הרגע" בגיליון ספטמבר 2007 שלו.

## קישורים חיצוניים


* Photographs of cloche hats from the 1920s at the University of Houston Digital Library: Photo 1, Photo 2, Photo 3


## הערות שוליים

קלוש
כאב של לוחמים

"**כאב של לוחמים**" הוא פזמון שנכתב, הולחן ובוצע על ידי עידן עמדי ויצא לאור בשנת 2010. השיר נבחר כ"שיר השנה" של גלגלצ לשנת ה'תשע"א (2011) וזכה במקום הראשון ב"מצעד החיילים", שארגנה גלגלצ לרגל שנת ה-70 למדינת ישראל.

## הפקה
את השיר כתב עמדי בביתו בעת שירותו הצבאי. עמדי, שהיה לוחם בחיל ההנדסה הקרבית, כתב את השיר בצורת מכתב אל חברתו שהוא נפרד ממנה. השיר מדבר על הקשיים הרגשיים של לוחמים. השיר בוצע על ידי עידן עמדי בשלב האודישנים במסגרת העונה השמינית (שנת 2010) של התוכנית כוכב נולד. כאשר הגיע עמדי לתוכנית, לשיר לא היה שם, והוא חשב לקרוא לו פשוט "שיר בלי שם", אך את שמו העניק לו סיון יאנג, האחראי על המתמודדים ב"כוכב נולד". בעונה זו הגיע עמדי למקום השני, ולאחר סיום העונה הוציא את השיר כסינגל באוקטובר 2010. הגרסה שיצאה היא הביצוע מתוך התוכנית.

"כאב של לוחמים" הושמע רבות בתחנות הרדיו, על פי נתוני מדיה פורסט. הוא זכה במקום הראשון במצעד העברי השנתי של גלגלצ בשיתוף mako לשנת תשע"א (2011), ובמקום הראשון ברשת ג'. בשנת 2018 נבחר השיר על ידי חיילי צה"ל, כשיר הזוכה במצעד החיילים של גלגלצ ואתר וואלה!, לרגל 70 שנות עצמאות למדינת ישראל. נושא הפוסט טראומה המופיע בשיר, הוא נושא שאינו מדובר רבות בשירים בעברית. בראיונות עמו בהמשך הסביר עמדי כי בדומה לחיילים רבים, אף הוא נושא עמו חוויות טראומטיות שונות מהשירות הצבאי, אותן ימשיך כנראה לשאת במהלך החיים.

בשנת 2023, במהלך מלחמת חרבות ברזל, הקליטו חברי "הפרויקט של רביבו" ביצוע משלהם לשיר. סרטון נלווה מתוך אולפן ההקלטות פורסם ביוטיוב ב-15 באוקטובר באותה השנה.

## קישורים חיצוניים

* 
* 
* 

## הערות שוליים

קטגוריה:שירי 2010
קטגוריה:סינגלים מ-2010
קטגוריה:סינגלים מ-2023
קטגוריה:שירי עידן עמדי
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:שירי מלחמת חרבות ברזל
קטגוריה:שירים על פוסט טראומה
קטגוריה:שירים על פרידה
קטגוריה:בלדות
מחנה ענתות

**מחנה ענתות** הוא מחנה צבאי של צה"ל, הנמצא באזור יהודה ושומרון, סמוך למחסום חיזמה ולכפר הפלסטיני ענאתא. מצפון למחנה עובר כביש 437 ומערבית לו עובר כביש הטבעת המזרחי. המחנה משמש כמרכז של יחידת מחסני חירום וכן כמפקדת גדוד ארז של חיל המשטרה הצבאית.

## היסטוריה
המחנה תוכנן במקור בתוכנית אב ירושלים 1968 כאזור תעשייה לעיר, למרות שאינו בשטח המוניציפלי של העיר. בשנת 1970, החברה הכלכלית לירושלים כללה אותו בתוכנית הפיתוח שלה, אך הקמתו לא החלה בפועל. באוגוסט 1973, קיבלה ועדת השרים לענייני ירושלים המלצה להפקיע 2,000 דונם של אדמה בבעולות פרטית באזור לטובת הקמת אזור התעשייה.

ראש עיריית ירושלים טדי קולק ביקש לספח את השטח לתחום העיר ולהעביר אליו את בית המטבחיים העירוני שהיה ממוקם בין שועפט לגבעה הצרפתית (במקום בו הוקם הדפו של הרכבת הקלה) והווה מטרד סביבתי.

ב־1974 הועברה חטיבת ירושלים ממחנה שנלר למחנה, לימים עברה למחנה נחשונים.

בשנת 1978 דחה בג"ץ עתירה נגד הפקעת קרקעות מחנה ענתות, לאחר שהמדינה הודיעה שהתפיסה היא לצורך צבאי של הקמת מחנה ולא להקמת אזור תעשייה. זמן קצר אחר כך החלה הקמת המחנה במקום.

ב־1983 פונו בדואים ששכנו בתוך שטח המחנה, כחלק מגידורו.

בנובמבר 1988 הוקם במקום מתקן מעצר ומאסר לעצירי האינתיפאדה הראשונה. המתקן נסגר במרץ 1989 ונפתח מחדש ביולי 1989 כמתקן זמני. הכלואים הוחזקו בשתי סככות, ששימשו קודם לכן לאחסנתם של כלי רכב. כל סככה חולקה לארבעה תאים גדולים באמצעות גדרות. לכל סככה נקבע תקן של כ־250 כלואים. בתצהיר שהגישה הפרקליטות הצבאית בדצמבר 1989 נאמר כי הוחלט לסגור את המתקן עד פברואר 1990.

בתחילת שנות ה-2000 אירעו במחנה מספר מקרים של חדירות וגנבת ציוד.

במהלך מלחמת חרבות ברזל חשודים פלסטינים שהוחזקו במחנה ענתות טענו כי עברו התעללות. לדבריהם הם הוחזקו כשעיניהם מכוסות וידיהם אזוקות במשך שבועות.

במחנה קיים מתקן מעצר לחיילים.

## הערות שוליים

קטגוריה:מזרח ירושלים
ענתות
יחסי סן מרינו – עומאן

**יחסי סן מרינו-עומאן** הם מערכת היחסים המורכבת שבין הממשלה והעם של **[[עומאן|סולטנות עומאן]]** לבין הממשלה והעם של **[[סן מרינו|הרפובליקה המרוממת של סן מרינו]]**. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים.

## ייצוג
* סן מרינו אינה מיוצגת בעומאן שום דרג, הן בדרג השגרירות והן בדרג הקונסולרי.
* עומאן אינה מיוצגת בסן מרינו בשום דרג, הן בדרג השגרירות והן בדרג הקונסולרי. כאמור, לשתי המדינות אין יחסים דיפלומטיים רשמיים, אך דה פקטו, יכולים אזרחי סן מרינו לגשת לשגרירות העומאנית באיטליה ולקבל שם שירותים קונסולריים.

קטגוריה:ערכים ללא קטגוריות פיזיות - יחסי חוץ
שאנדור קפירו

**שאנדור קפירו** (בהונגרית: **Képíró Sándor**; 18 בפברואר 1914, שרקד, האימפריה האוסטרו-הונגרית – 3 בספטמבר 2011, בודפשט, הונגריה) היה קצין ז'נדרמריה הונגרי אשר השתתף בטבח בדרום באצ'קה ב-1942. לאחר הטבח נידון לעונש קל יחסית. בהמשך, הגיעו עדויות חדשות נגדו והוא נמלט לארגנטינה. ב-1996 שב להונגריה, בהמשך זוהה על ידי צייד הנאצים אפרים זורוף וב-2011 הועמד לדין וזוכה מחוסר ראיות.

## קורות חייו
### ראשית חייו והטבח בדרום באצ'קה
שאנדור קפירו נולד בשרקד (בשטחי מחוז בקש בהונגריה המודרנית). הוא סיים בית ספר תיכון בבקשצ'בה ורכש תואר דוקטור במשפטים באוניברסיטת סגד. ב-1940 סיים את האקדמיה הצבאית "לודוויקה" בבודפשט והוצב כקצין ז'נדרמריה באורושהזה. במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית הועבר אזור באצ'קה לחזקת הונגריה. בינואר 1942 נטל קפירו חלק בטבח בדרום באצ'קה במסגרת כוח ז'נדרמריה עליו פיקד. בהמשך, מונה למפקד הז'נדרמריה במישקולץ. לאחר מינוי של מיקלוש קאלאי לראש ממשלת הונגריה הוחל בהליכים פליליים נגד משתתפי הטבח. קפירו הועמד לדין ונידון ל-10 שנות מאסר על חלקו בביצוע מעצרים. במרץ 1944 כבשו הגרמנים את הונגריה במסגרת מבצע מרגרטה וקפירו שוחרר ממאסרו. בהמשך עבר לאוסטריה והתיישב בלינץ. ב-1946 נשפט בהונגריה בהיעדרו ונידון ל-14 שנות מאסר על חלקו באירועים.

באוגוסט 1948 נמלט לארגנטינה ובה אימץ זהות בדויה. הוא עבד כשכיר במפעל טקסטיל, נישא ונולדו לו שני ילדים. בראשית המאה ה-21 הופיע שמו ברשימת הנאצים המבוקשים ביותר של מרכז שמעון ויזנטל.

### שובו להונגריה והעמדתו לדין
ב-1996 שב קפירו להונגריה. הוא זוהה על ידי צייד הנאצים אפרים זורוף, וב-2011 הועמד לדין בגין רצח של 36 בני אדם בנובי סאד. קפירו טען שאכן השתתף באירועים אך עסק בביצוע מעצרים בלבד. בית המשפט ההונגרי זיכה אותו מאשמה בשל היעדר ראיות מספקות, ומספר חודשים מאוחר יותר הלך לעולמו והוא בן 97 שנים.

## קישורים חיצוניים

## הערות שוליים

קטגוריה:הונגרים משתפי פעולה עם הנאצים
קטגוריה:נאצים ועוזריהם בשואת יהודי יוגוסלביה
קטגוריה:אנשי צבא הונגרים במלחמת העולם השנייה
קטגוריה:פושעי מלחמה נאצים שנמלטו לאמריקה הדרומית
קטגוריה:הונגרים שנולדו ב-1914
קטגוריה:הונגרים שנפטרו ב-2011
יחסי סן מרינו – סנט קיטס ונוויס

**יחסי סן מרינו–סנט קיטס ונוויס** הם היחסים המורכבים שבין '''הרפובליקה המרוממת של סן מרינו''' לבין **[[סנט קיטס ונוויס|פדרציית סנט כריסטופר ונוויס]]**. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים.

## סקירה כללית
בין סן מרינו לסנט קיטס ונוויס לא מתקיימים יחסים דיפלומטיים כלל. ב-20 באפריל 2010 חתמו שתי המדינות על אמנה למניעת כפל מס. אזרחים אינם רשאים להיכנס למדינה, אלא סוחרים בלבד, אך אם הסוחר ביקר בגינאה, בליבריה, בניגריה או בסיירה לאון לפני כן, תיאסר עליו כניסה למדינה.

## ייצוג

* סנט קיטס ונוויס אינה מיוצגת בסן מרינו, הן בדרג השגרירות והן בדרג הקונסולרי.
* סן מרינו אינה מיוצגת בסנט קיטס ונוויס, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארגנטינה – סן מרינו

[ממוזער|שר החוץ הארגנטינאי [חורחה פאוריה עם שר החוץ של סן מרינו ניקולה רנצי בבואנוס איירס, 2018]]
**יחסי ארגנטינה–סן מרינו** הם היחסים הדיפלומטיים שבין הרפובליקה המרוממת של סן מרינו לבין '''הרפובליקה הארגנטינאית'''.

## סקירה כללית
היחסים הקונסולריים הרשמיים בין ארגנטינה לסן מרינו כוננו ב-20 בספטמבר 1967. היחסים הדיפלומטיים הרשמיים בין המדינות כוננו ב-6 באוקטובר 1994. ב-20 בספטמבר 1967, המדינות חתמו על הסכם לביטול דרישות הוויזה. ב-7 בדצמבר 2009, המדינות חתמו על הסכם חילופי מידע על ענייני מס.

## יחסים כלכליים
בין סן מרינו לארגנטינה קיים שיתוף פעולה כלכלי נרחב, בכל שנה לפחות, המדינות מייצאות מאות אלפי דולרים ומעבירות ביניהן סחורה הכוללת מוצרי מחשב, מכונות שטיפה, אגוזים ועוד.

## ייצוג
* סן מרינו מיוצגת בארגנטינה על ידי שגרירות וקונסוליה כללית בבואנוס איירס, בירתה של ארגנטינה.
* ארגנטינה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של ארגנטינה בסן מרינו נמצאת בקורדובה, ספרד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סופרסטאר שייק-אפ 2018 (WWE)

**הסופרסטאר שייק-אפ של ה-WWE לשנת 2018** (באנגלית: **2018 WWE Superstar Shake-up** או בפירוש העברי: "זעזוע המתאבקים") היה הדראפט ה-12, שהופק על ידי ארגון ההיאבקות האמריקאי, ה-WWE, בין המותגים Raw וסמאקדאון. האירוע נערך יומיים: ב-16 באפריל וב-17 באפריל בתוכניות Raw וסמאקדאון, בהתאמה, ברשת הטלוויזיה USA. התוכנית Raw שודרה מהרטפורד, קונטיקט, בעוד שהתוכנית סמאקדאון שודרה מפרובידנס, רוד איילנד.

## רקע

ב-9 באפריל בתוכנית Raw, ה-WWE הודיעו שהסופרסטאר שייק-אפ ייערך שבוע לאחר מכן. בניגוד לדראפט המסורתי, מנהלי התוכניות מנהלים משא ומתן ביניהם לגבי העברה של מתאבק כזה או אחר ממותג אחד לשני. ב-10 באפריל בתוכנית סמאקדאון, המתאבקת פייג', שפרשה מתחרות בזירה באופן פעיל יממה קודם לכן, מונתה לתפקיד הג'נרל מנג'ר של סמאקדאון, במקומו של דניאל בריאן, ששב לתחרות בזירה לאחר שפרש מתחרות פעילה בזירה שנתיים קודם לכן.

## תוצאות השייק-אפ
### Raw

רשימת העובדים שעברו בין המותגים במסגרת התוכנית Raw שהתקיימה ב-16 באפריל.

### סמאקדאון

רשימת העובדים שעברו בין המותגים במסגרת התוכנית סמאקדאון שהתקיימה ב-17 באפריל.

### הערות

* לפני הסופרסטאר שייק-אפ, אלוף ארצות הברית, ג'ינדר מהאל, היה מתוכנן להגן על האליפות נגד רנדי אורטון באירוע באקלאש ב-6 במאי. עם זאת, מהאל הועבר למותג Raw והפסיד את התואר לג'ף הארדי באותו הערב. מהאל דרש שהקרב החוזר שלו יהיה באירוע הרויאל ראמבל הגדול ביותר ב-27 באפריל. לילה לאחר מכן, הארדי הועבר לסמאקדאון וחגורת האליפות עברה ביחד איתו. המנצח בקרב בין הארדי למהאל יפגוש את רנדי אורטון באירוע באקלאש.

* לפני הסופרסטאר שייק-אפ, המיז הפסיד את האליפות הבין יבשתית לסת' רולינס ברסלמניה 34 ודרש שהקרב החוזה שלו יהיה באירוע באקלאש. לפני הגנתו של רולינס על התואר נגד המיז, רולינס הצטרך להגן על התואר נגד המיז, פין באלור וסמואה ג'ו בקרב מרובע באירוע הרויאל ראמבל הגדול ביותר. במהלך השייק-אפ, המיז וג'ו הועברו לסמאקדאון, בעוד שרולינס ובאלור נשארו ב-Raw.

* קרב אליפות נוסף נקבע לאירוע הרויאל ראמבל הגדול ביותר על אליפות הזוגות של Raw, בין סזארו ושיימוס למאט הארדי ובריי וויאט. במהלך השייק-אפ, סזארו ושיימוס הועברו לסמאקדאון, בעוד שהארדי ווויאט נשארו ב-Raw.

## הערות שוליים

קטגוריה:מופעי ה-WWE
צמוקי מינסק

200px|ממוזער|לוגו הקבוצה בשנים 2012-2022.
**מינסק** (בבלארוסית: **«Мінск»**, בעבר "צמוקי מינסק", Цмокі-Мінск) הוא מועדון כדורסל בלארוסי מהעיר מינסק, שהוקם ב-2006. בעונת 2010/2011 הצטרף המועדון לליגה המאוחדת של VTB והתמודד בה עד 2024. עד 2012 נקרא בשם "מינסק-2006". מינסק, אחת הקבוצות המובילות בבלארוס והקבוצה המעוטרת ביותר במדינה, זכתה ב-16 תוארי אליפות לאומיים בשנים 2009 עד 2024. בנוסף היא זכתה 14 פעמים בגביע בלארוס בשנים 2009 עד 2022.

הספונסר הראשי של הקבוצה הוא חברת הרכבות הבלארוסית.

## שמות הקבוצה
* 2006—2012 — מינסק-2006
* 2012—2022 — צמוקי מינסק
* 2022— — מינסק
## היסטוריה
הקבוצה הוקמה בשם "מינסק-2006" בשנת 2006. בשנת 2006/2007 הקבוצה החלה להשתתף באליפות הליגה הבלארוסית. כבר בעונת הבכורה המועדון העפיל לשלב חצי גמר פלייאוף הליגה והפסיד רק לקבוצת "ויטאליור", שמאוחר יותר הוכתרה לאלופת בלארוס. בעונת 2007/2008 "מינסק" שוב העפילה לחצי הגמר, הפעם הפסידה לקבוצת OSAA אוסיפוביצ'י. הקבוצה סיימה לבסוף במקום הרביעי לאחר שהפסידה במשחק על המקום השלישי למועדון "גרודנו-93". בעונה ההיא בוצע שינוי קיצוני בהרכב. בהרכב הקבוצה הבלארוסית שיחקו כדורסלנים אמריקאים כדוגמת: דנטה סטיגרס ותומאס בלאנט.

בעונת 2008/2009 הקבוצה בהדרכת המאמן אנדריי קריבונוס זכתה בפעם הראשונה באליפות בלארוס. עונת 2009/2010, הייתה אחת המוצלחות בתולדות הקבוצה עם רצף של ניצחונות עד לזכייה באליפות השנייה בתולדותיה ובהמשך גם זכתה בגביע הבלארוסי. בנוסף, בעונת 2009/2010, "מינסק-2006" התמודדה ביורוצ'אלנג' והייתה לקבוצה הבלארוסית הראשונה זה שנים רבות שהשתתפה תחרויות אירופיות. ברם, לא הצליחה להעפיל משלב הבתים של הטורניר.

בעונת 2010/2011 "מינסק" זכתה שוב באליפות בלארוס. בעונה זו המועדון גם התחיל לשחק בליגה המאוחדת של VTB. ב-14 בספטמבר 2012 המועדון שינה את שמו ל-"צמוקי מינסק". לפי המיתולוגיה הבלארוסית "צמוקום" הוא שמו של נחש שהביא כסף לאדונו והפרה את שדותיו. המועדון שב וזכה באליפות הבלארוסית עוד 3 פעמים רצופות והפך לאחד ממועדוני הכדורסל המעוטרים בבלארוס. בעונת 2019/2020 הקבוצה העפילה לרבע גמר היורופקאפ.

באוגוסט 2022 הקבוצה שינתה את שמה ל"מינסק", במסגרת מיתוג מחדש. ביוני 2024, הודיעה על הפסקת השתתפותה בליגת VTB.
## הישגים לפי עונה

## קבוצת מילואים
קבוצת המילואים של צמוקי מינסק הייתה צמוקי מינסק ב', המתמודדת אף היא בליגת העל הבלארוסית בכדורסל ובליגה הבלטית. הישגי השיא שלה הם סגנות אלופת בלארוס בעונות 2011/2012, 2013/2014 וזכייה באליפות ליגת המשנה בכדורסל בעונות 2007/2008, 2009/2010. בעונת 2022 הפכה למינסק ב'.

## תארים
* **אליפות בלארוס**
** זכייה (16): 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024
* **הגביע הבלארוסי:**
** זכייה (14): 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022

## קישורים חיצוניים

* 

* צמוקי מינסק באתר האינטרנט של ליגת VTB

## הערות שוליים

קטגוריה:קבוצות כדורסל בלארוסיות
קטגוריה:מינסק: מועדוני ספורט
יצחק איש-שלום

**יצחק איש-שלום** (24 ביוני 1920 – 12 ביולי 1989, ט' בתמוז ה'תשמ"ט) היה ראש המועצה המקומית כפר יונה משך 14 שנים, 1959–1974.

## ביוגרפיה
יצחק איש שלום נולד בשנת 1920 באיסטנבול שבטורקיה. הוא גדל בבית ציוני דובר עברית, וכבר בגיל 17 ארגן במחתרת חוג ללימודי השפה העברית, שבו השתתפו מאה איש.

בשנת 1940, בהיותו בן 20, ניסה יחד עם שני חברים להעפיל לארץ ישראל על מנת להתגייס לצבא הבריטי יחד עם בני היישוב, אולם נתפס על ידי שלטונות המנדט הבריטי והוחזר לאיסטנבול. בהמשך חזר על ניסיונו להעפיל לארץ ישראל, אך נתפס בפעם השנייה וגורש שוב. איש-שלום לא אמר נואש, וניסה בשלישית להעפיל לארץ ישראל, אולם גם הפעם נתפס, על ידי הטורקים, נשפט על עריקה מהצבא הטורקי, ושירת בצבא הטורקי במשך 4 שנים.

בשנת 1949 עלה לישראל למעברת בית ליד ומאחר שהיה דובר עברית ופעיל עליה עוד בארץ מוצאו, נקלט מיד לעבוד בסוכנות היהודית כמבקר/ מדריך במחנות עולים בארץ. ב - 1950 עבר עם משפחתו ממעברת בית ליד לכפר יונה .

עבד כגזבר המועצה המקומית כפר יונה במשך כ-10 שנים. לאחר שהתפטרו ראש המועצה וסגניתו בשנת 1959, החל לכהן כראש המועצה, תחילה בהמלצת סגנית ראש המועצה המתפטר.

בבחירות לראשות המועצה בשנת 1965 נבחר פה-אחד על ידי כל 9 חברי המועצה, לרבות יריביו הפוליטיים.

שימש כראש המועצה המקומית כפר יונה בין השנים 1959 ל-1974.

## הנצחה
תחום החינוך היה קרוב ללבו של איש-שלום, ובית הספר איש-שלום שבכפר יונה (משנת תש"ע בית ספר שש-שנתי, ז'–י"ב) קרוי על שמו.

## קישורים חיצוניים
* 

## הערות שוליים

איש-שלום
קטגוריה:ישראלים ילידי טורקיה
קטגוריה:עולים לאחר קום המדינה: 1948–1950
קטגוריה:ראשי רשויות מקומיות מטעם מפא"י
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1920
קטגוריה:ישראלים שנפטרו ב-1989
פוני הוצול

ממוזער|250px|פוני הוצול
ממוזער|250px|פוני הוצול לצד אנשים
**פוני הוצול** (באנגלית: **Hucul pony**) הוא גזע סוס פוני של סוס הבית שמקורו בהרי הקרפטים. יש לו מבנה גוף כבד ובעל סיבולת וקשיחות רבה.

"פוני הוצול" מתפקד כסוס רכיבה, וכסוס עבודה, ובין השאר מושך עצים במקומות שאינם נגישים, בהרי הקרפטים.

"פוני הוצול" קרוי על שם ההוצולים אשר התגוררו בקרפטים של אוקראינה ורומניה

## היסטוריה
קיים דמיון מסוים בין גזע ה"פוני הוצול" לגזע הטרפן שנכחד. מקורו באזור הרי הקרפטים של מזרח אירופה (אוקראינה, פולין, סלובקיה ורומניה).

התיעוד הראשון של פוני הוצול נמצא בשנת 1603. בהתאם לתנאי הגידול הצנועים והקשים של הרי הקרפטים של בוקובינה (Bukovina Carpathians) היו לו תכונות של סוס פרא.

במאה התשע עשרה שימש גזע הפוני הוצול בחיל הפרשים של הצבא האוסטרי הונגרי. מוצאה של השושלת המתועדת העתיקה ביותר של פוני הוצול בתקופה ההיא. בשנת 1915 הועבר העדר מ-Lucina ל-Waldof שבאוסטריה. בתום המלחמה התפרקה האימפריה האוסטרו הונגרית, והרבעת הפוני הוצול עברה לרומניה, צ'כוסלובקיה ופולין.

בשנת 1922 נשלחו 32 סוסים לצ'כיה כדי לשקם את העדר שהיה בסכנת הכחדה.

מלחמת העולם השנייה גרמה לירידה חדה במספר סוסי "פוני הוצול" בצ'כיה. בתום המלחמה נותרו כ-300 סוסים בלבד.

בשנות השבעים הקימו המגדלים של הגזע את ארגון מגדלי ה"פוני הוצול" (Hucul Club) כדי למנוע הכחדה. כיום קיימים יותר מ-1,000 פריטים.

## מאפיינים
גובהו של פוני הוצול זכר להרבעה 138-143 סנטימטר ומשקלו 419-459 קילוגרם. גובהה של הנקבה 136-141 סנטימטר ומשקלה 399-444 קילוגרם. ראשם קצר, עיניהם גדולות, צווארם קצר יחסית, חזם רחב, רגליהם קצרות ויציבות, פרוותם גסה. צבעם יכול להיות שחור, חום אדמדם, חום אפור; עם פסים דמויי זברה על הגב ועל הרגליים. הם ניחנים בסיבולת גבוהה ובמזג טוב. תזונתם: מספוא כגון שדות מרעה או חציר.

שמות נוספים: "Carpathian pony", "Huculska", "Hutsul", "Huţul", "Huţan", "Huzul"

## מרכזי גידול

* אוקראינה
* הונגריה, בעיר "Aggtelek" 
* סלובקיה, בעיר "Topoľčianky" 
* פולין, בערים "Gładyszów"  וב"Odrzechowa" 
* צ'כיה, בעיר פראג
* רומניה, בעיר "Moldova-Sulița" 

## גלריה

קובץ:Ogier czolowy spedza klacze stadnina grodziec.jpg |עדר של "פוני הוצול"
קובץ:0.2014 Landfahrspritze (Vintage), Rudawka Rymanowska.JPG | "פוני הוצול"
קובץ:.02014. Reiten auf den Huzulen Pferden..JPG | "פוני הוצול"
קובץ:.02014 Reiten auf den Huzulen Pferden in Rudawka am Wisłok.jpg | "פוני הוצול"



קובץ:0.2014 Reiten auf den Huzulen Pferden in Rudawka am Wisłok.webm | "פוני הוצול"


## ראו גם
* הוצולים
* פוני
* פוני באלי
* פוני ג'אווה
* פוני שטלנד
* סוסים במלחמה

## לקריאה נוספת
* ארגון ההוצול הצרפתי (c Association française du Huçul)

## קישורים חיצוניים

* 
* 

## הערות שוליים

קטגוריה:גזעי סוסים
קטגוריה:בעלי חיים בשירות צבאי ומשטרתי
מחוז אל-קסים

**אל-קסים** (בערבית: **منطقة القصيم**; תעתיק מדויק: **מנטקת אלקצים**) הוא מחוז במרכז ערב הסעודית. המחוז משתרע על פני 70,386 קמ"ר ולפי מפקד האוכלוסין האחרון משנת 2022, אוכלוסייתו מנתה כ-1.336 מיליון בני אדם. אל-קסים ידוע בשל החקלאות הענפה שבו. בנוסף על כך, הוא המחוז העשיר ביותר ביחס למספר תושביו בכל המדינה. בירת המחוז היא בוריידה. אל-קסים נחשב למחוז השמרני ביותר בסעודיה, ומהווה מרכז חשוב לסלפים. בקרב התושבים שוררת תמיכה חזקה לבית סעוד.

## היסטוריה
אין הרבה עדויות היסטוריה בנוגע לאזור אל-קסים קודם לתקופה האסלאמית. המשורר הקדם-אסלאמי הידוע ענתרה אבן שדאד ציין את אל-קסים בשיריו. האזור נחשב לדרך מסחרית חשובה בימי בית עבאס במיוחד לסוחרים שהגיעו מסביבת איראן ועיראק של ימינו. השליט העבאסי הארון א-רשיד פיתח את דרכי המסחר וקרא לדרך הראשית על שם אשתו זביידה. בנוסף על המסחר, הדרכים שימשו גם צליינים רבים. ההתיישבות המקומית החלה להתפתח ב.

## חלוקה מנהלית
מחוז אל-קסים מחולק ל-13 נפות:

## כלכלה
מבחינה כלכלית, מקורות ההכנסה העיקריים הם תיירות וחקלאות. יצור חקלאי מרכזי הוא תמרים, כאשר בשטח המחוז יש מעל ל-7 מיליון עצי דקל. ייצורים חקלאיים נוספים הם דגנים, מנדרינות, לימונים, ענבים, רימונים, תפוזים וירקות.

## תחבורה

## חינוך

במחוז יש 263,379 סטודנטים וסטודנטיות, 33,061 מורים בכ-2,533 בתי ספר.

## קישורים חיצוניים

## הערות שוליים

אל-קסים
מארטי גליקמן

**מרטין אירווין "מארטי" גליקמן** (באנגלית: **Martin Irving "Marty" Glickman**; 14 באוגוסט 1917 – 3 בינואר 2001) היה אצן אמריקאי-יהודי, חבר נבחרת ארצות הברית באולימפיאדת ברלין (1936), שברגע האחרון, נמנע ממנו ומחברו היהודי סמואל סטולר לרוץ בריצת השליחים 4x100 מטר ובכך לא היו שותפים לזכייה במדליית זהב האולימפית שבה זכו חבריהם לנבחרת. היה לאחד משדרני הספורט ברדיו המפורסמים ביותר באמריקה. בין היתר הוא שידר את משחקי הכדורסל של הניו יורק ניקס (21 שנים), את משחקי הפוטבול של הניו יורק ג'איינטס (23 שנים) והניו יורק ג'טס (11 שנים) ואת משחקי קבוצת ההוקי קרח ניו יורק ריינג'רס. נוסף לכך, הוא פירשן לפני ואחרי משחקי קבוצת הבייסבול של הניו יורק יאנקיז (12 שנים).

## קורות חיים
גליקמן נולד וגדל ברובע הברונקס, ניו יורק, למשפחת מהגרים יהודים מיאשי, רומניה. הוא למד באוניברסיטת סירקיוז.

במבחנים האמריקאיים לאולימפיאדת ברלין (1936) סיים גליקמן במקום חמישי בריצת 100 מטר בתוצאה של 10.7 שניות וניכלל בנבחרת האמריקאית להשתתף בריצת השליחים 4x100 מטר. ברגע האחרון, במשחקים עצמם הוחלפו שני האתלטים היהודים, סטולר וגליקמן, על אף שהתאמנו במשך שבועיים, בשני האצנים המהירים במשחקים, זוכי מדליות הזהב והכסף בריצת 100 מטר ג'סי אוונס וראלף מטקלף, שלא היו אמורים לרוץ בשליחים ואף לא התאמנו לכך. הרביעייה האמריקאית ניצחה בפער גדול בשיא עולם חדש של 39.8 שניות, לפני איטליה (41.1 שניות) וגרמניה (41.2 שניות).

באליפות ארצות הברית שנערכה באותה שנה הוא סיים במקום חמישי בריצת 100 מטר.

בתחרות שנערכה בווסט פוינט במאי 1938 קבע גליקמן בריצת 100 יארד שיא אישי חדש של 9.5 שניות.

## שיאים אישיים
* ריצת 100 יארד: 9.5 שניות (1938)
* ריצת 100 מטר: 10.7 שניות (1936)

## ראו גם
* יהודים במשחקים האולימפיים

## קישורים חיצוניים

* מארטי גליקמן, באתר *Track and Field Statistics* 
* , תמונה של מארטי גליקמן שהגיע למכביה ה-12
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:אתלטים יהודים אמריקאים
קטגוריה:אצנים יהודים
קטגוריה:אצנים אמריקאים
קטגוריה:שדרני ספורט
קטגוריה:פרשני ספורט יהודים
קטגוריה:פרשני ספורט אמריקאים
קטגוריה:אמריקאים ממוצא יהודי-רומני
קטגוריה:בוגרי אוניברסיטת סירקיוז
קטגוריה:מדינת ניו יורק: אתלטים
קטגוריה:אמריקאים שנולדו ב-1917
קטגוריה:אמריקאים שנפטרו ב-2001
לאון אדרי

**לאון אדרי** (4 באפריל 1948 – 19 באפריל 2018) היה יזם, מפיק קולנוע ואיש עסקים ישראלי, ממקימי ומבעלי "יונייטד קינג" וה"סינמה סיטי" ומבכירי תעשיית הקולנוע הישראלית.

בעבר אדרי ואחיו משה ויורם גלובוס ומנחם גולן עבדו ושיתפו פעולה והקימו את חברת ההפצה והסרטים "גלובוס גרופ – יונייטד קינג וידאו" (או בקיצור: גלובוס יונייטד).

## ביוגרפיה
ממוזער|236x236 פיקסלים|שלט רחוב על שמו של לאון אדרי בעיר נתניה
לאון אדרי נולד בטנג'יר, שבמרוקו לאברהם וקלרה, ובשנת 1961 עלה לישראל עם משפחתו, שהשתקעה בדימונה.

בשנת 1962, כשהיה בן 14, החל אדרי לעבוד בבית הקולנוע הראשון בדימונה כמסריט. בשנת 1964 נפתח קולנוע נוסף בדימונה, קולנוע גיל, אדרי עבר להיות המסריט של הקולנוע החדש והכשיר את אחיו, משה, להחליף אותו בקולנוע דימונה הוותיק.

מגיל 15 עד גיל 25 עבד כחשמלאי בעבודות קבלנות. את המקצוע למד בתיכון מקצועי בדימונה. במקביל הפך לבעלים של בתי קולנוע בדימונה וברחבי הדרום. אחר כך הקים יחד עם אחיו ושותפיו את חברת ההפצה (בעיקר של סרטים) "יונייטד קינג" ועבר לפעול באזור המרכז. הלהיט הראשון שהפיצה החברה היה סופרמן בשנת 1978. החברה רכשה בתי קולנוע ברחבי הארץ, ובהם "מקסים" ו"אופיר" בתל אביב. החברה נכנסה גם לענף סרטי הוידאו בשם "יונייטד קינג וידאו". עם השנים הרחיבה את עיסוקה להפקה ושיווק של קשת רחבה של תוכני בידור ושל העסקים הקשורים בהם, כשבין תוצריה סדרות טלוויזיה, סרטי DVD וגם הפקות מוזיקליות ומופעי במה. בשנת 2002 פתחה החברה במתחם גלילות שברמת השרון את מתחם הקולנוע סינמה סיטי. החברה מחזיקה בספרייה הגדולה ביותר של סרטים ישראליים, ובהם הזכויות לסרטיו של אפרים קישון, והיא גם הבעלים של חברת המוזיקה NMC.

האחים אדרי הפיקו והפיצו מאות סרטים ישראלים ואלפי סרטים בינלאומיים.

במסגרת משפט נתניהו העיד אדרי במשטרה על כך שהעניק את ביתו לפגישות של בנימין נתניהו על בסיס קבוע.

אדרי נפטר בגיל 70, לאחר מאבק בסרטן המעי הגס. נקבר בבית העלמין בקיסריה. בהלווייתו ספד לו ראש ממשלת ישראל, בנימין נתניהו, שהיה ידידו הקרוב.

## חיים אישיים ומשפחה
היה נשוי לסולנג' ואב לארבעה. בשנותיו האחרונות התגורר בקיסריה.

## הנצחתו
רחוב על שמו קרוי בעיר נתניה בצמוד למתחם הסינמה סיטי. בינואר 2022 הוחלט לקרוא על שמו את תיאטרון דימונה.

הסרט מחילה, מהאחרונים שהפיק בחייו, עלה לאקרנים בשנת 2019 ה'תשע"ט והוקדש לזכרו.

## פילמוגרפיה (רשימה חלקית)

## פרסים והוקרה (רשימה חלקית)
* פרס פסבינדר של האקדמיה האירופית לקולנוע לתגלית השנה
* איש השיווק של השנה (יחד עם אחיו, משה אדרי) מטעם איגוד השיווק הישראלי (2010)
* אות מפעל חיים (יחד עם אחיו, משה אדרי) מטעם פסטיבל הקולנוע בירושלים (2010).

## מועמדויות לפרסים (רשימה חלקית)
* (Golden Orange Award for Best Film (International
* Golden Orange SİYAD Award for Best International Film

## קישורים חיצוניים

* 
* 
* , 25 בדצמבר 2013
* 
* 
* 
* 

## הערות שוליים

קטגוריה:מפיקי קולנוע ישראלים
קטגוריה:יזמים ישראלים
קטגוריה:אנשי עסקים ישראלים
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:תל אביב-יפו: אישים
קטגוריה:קיסריה: אישים
קטגוריה:אישים הקבורים בבית הקברות בקיסריה
קטגוריה:ישראלים שנולדו ב-1948
קטגוריה:ישראלים שנפטרו ב-2018
גדליהו שפירא

**גדליהו שפירא** (28 באוקטובר 1929, שדליץ, פולין – 28 בדצמבר 1972, ראשון לציון) היה שחמטאי פולני ישראלי. הוא ייצג את ישראל ופולין באולימפיאדות השחמט

גדליהו שפירא נולד בפולין. בשנת 1955 הוא השתתף באליפות פולין בשחמט וחלק מקומות 7–8. בשנת 1956 הוא נכלל בנבחרת פולין-ב' במפגש עם הונגריה וצ'כוסלובקיה.

בסוף שנות ה-50 של המאה ה-20 הוא עלה לישראל. בשנת 1959 הוא סיים במקום ה-8 באליפות ישראל בשחמט. בשנת 1961 שפירא השתתף בתחרות בינלאומית בנתניה וחלק מקומות 4–5 (יחד עם יאיר קריידמן).

## שפירא ב[[אולימפיאדת השחמט]]
בין השנים 1956 ל-1962 השתתף גדליהו שפיאר ב-2 אולימפיאדות שחמט:

## קישורים חיצוניים

## הערות שוליים

קטגוריה:שחמטאים ישראלים
קטגוריה:נציגי ישראל באולימפיאדת השחמט
קטגוריה:שחמטאים יהודים פולנים
קטגוריה:עולים בשנות ה-1950
קטגוריה:ישראלים ילידי פולין
קטגוריה:ישראלים שנולדו ב-1929
קטגוריה:ישראלים שנפטרו ב-1972
רפי פרסיץ

**רפי (רפאל) פרסיץ** (26 ביולי 1934, תל אביב - 4 בפברואר 2009) היה עיתונאי ושחמטאי ישראלי ואנגלי. הוא ייצג את ישראל באולימפיאדת השחמט.

## ביוגרפיה
רפי פרסיץ נולד בתל אביב, נכדה של שושנה פרסיץ. בשנת 1951 הוא זכה באליפות ישראל לנוער.

פרסיץ למד באוניברסיטת אוקספורד. במהלך לימודיו הוא היה חבר נבחרת אנגליה באליפויות שחמט לסטודנטים ובשנת 1954 זכה במדליית זהב אישית.

לאחר סיום הלימודים הוא חזר לארץ והשתתף במספר תחרויות. בשנת 1965 זכה פרסיץ במקום השלישי באליפות ישראל בשחמט.

תקופה מסוימת הוא עבד עם אביו בשווייץ. לאחר מכך, חזר לישראל והתחיל לעבוד כעיתונאי בתחום הכלכלה בהארץ. היה מומחה בניתוח טכני וכתב טור שבועי בנושא.

בנוסף, היה מומחה לשפה העברית ושימש כחבר בוועדה למונחי ביטוח שליד האקדמיה ללשון העברית.

נפטר ב-4 בפברואר 2009, בגיל 74.

## הנצחה
לאחר מותו, בשנת 2010 נערכה לזכרו תחרות שחמט.

## רפי פרסיץ ב[[אולימפיאדת השחמט]]
בשנת 1960 השתתף רפי פרסיץ באולימפיאדת שחמט:

## קישורים חיצוניים

* 
* 
* רפאל פרסיץ באתר האיגוד הישראלי לשחמט

## הערות שוליים

קטגוריה:נציגי ישראל באולימפיאדת השחמט
קטגוריה:בוגרי אוניברסיטת אוקספורד
קטגוריה:סגל הארץ
קטגוריה:עיתונאים ישראלים
קטגוריה:שחמטאים אנגלים
קטגוריה:חברי האקדמיה ללשון העברית
קטגוריה:שחמטאים ישראלים ללא דרגה בין-לאומית
קטגוריה:ישראלים שנולדו ב-1934
קטגוריה:ישראלים שנפטרו ב-2009
בודו ראמלו

**בודו ראמלו** (בגרמנית: **Bodo Ramelow**, נולד ב-16 בפברואר 1956) הוא פוליטיקאי גרמני ממפלגת השמאל די לינקה המכהן כראש ממשלת מדינת תורינגיה. כיהן פעמיים בפרלמנט המקומי (בשנים 1999–2005 ובשנים 2009-2015). בשנים 2005–2009 כיהן בבונדסראט (הבית העליון של הפרלמנט הגרמני) מטעם מדינתו.

## ביוגרפיה
ראמלו נולד ב-16 בפברואר 1956 בסקסוניה התחתונה, אז בגרמניה המערבית. בצעירותו עבד במסחר ובעסקים. לאחר איחוד גרמניה בשנת 1990, היגר ראמלו לתורינגיה, שעד כה הייתה בגרמניה המזרחית. שם הצטרף למפלגת הסוציאליזם הדמוקרטי שהייתה מזוהה עם השמאל הפוליטי. בשנת 1999 נבחר לפרלמנט המקומי. כשנתיים לאחר מכן, בשנת 2001, נבחר ראמלו להנהיג את המפלגה בפרלמנט ובשנת 2004 נבחר להנהיג את די לינקה בכל תורינגיה. בשנת 2005 נבחר לבונדסראט ובשנת 2014 נבחר לכהן כראש ממשלת המדינה בתמיכת המפלגה הסוציאל-דמוקרטית ומפלגת הירוקים.

באוגוסט 2024, כחלק מהקמפיין שלו לבחירות בתורינגיה לשנת 2024, הוציא ראמלו חידוש ללהיט DA DA DA של להקת Trio. את השיר הוציא יחד עם הלהקה Donata.

## קישורים חיצוניים

* 

## הערות שוליים

קטגוריה:פוליטיקאים גרמנים
קטגוריה:חברי הבונדסראט
קטגוריה:גרמנים שנולדו ב-1956
סמואל סטולר

**סמואל "סם" סטולר** (באנגלית **Samuel "Sam" Stoller**; 8 באוגוסט 1915 – 29 במאי 1985) היה אצן אמריקאי-יהודי, שיאן עולם בריצת 60 יארד (1936). חבר נבחרת ארצות הברית באולימפיאדת ברלין (1936), שברגע האחרון, נמנע ממנו ומחברו היהודי מארטי גליקמן לרוץ בריצת השליחים 4x100 מטר, כדי לא להביך את אדולף היטלר, לפי אחת הסברות. בכך לא היו שותפים לזכייה במדליית זהב האולימפית, שבה זכו חבריהם לנבחרת ובהם ג'סי אוונס.

## קורות חיים
סטולר גדל בסינסינטי, אוהיו. הוא למד באוניברסיטת מישיגן. חברו ויריבו לריצה ג'סי אוונס שלמד והתאמן באוניברסיטת המדינה של אוהיו ניצח אותו בכל הריצות (יותר מ-20) פרט לאחת.

בתחרות שנערכה בשיקגו ב-20 ביוני 1936 הישווה סטולר את שיא העולם בריצת 100 מטר בתוצאה של 10.3 שניות.

במבחנים האמריקאיים לאולימפיאדת ברלין (1936) שנערכו ביולי סיים סטולר במקום שישי בריצת 100 מטר בתוצאה של 10.8 שניות וניכלל בנבחרת האמריקאית להשתתף בריצת השליחים 4x100 מטר. ברגע האחרון, במשחקים עצמם הוחלפו שני האתלטים היהודים, גליקמן וסטולר, על אף שהתאמנו במשך שבועיים,  בשני האצנים המהירים במשחקים, זוכי מדליות הזהב והכסף בריצת 100 מטר ג'סי אוונס וראלף מטקלף, שלא היו אמורים לרוץ בשליחים ואף לא התאמנו לכך. הרביעייה האמריקאית ניצחה בפער גדול בשיא עולם חדש של 39.8 שניות, לפני איטליה (41.1 שניות) וגרמניה (41.2 שניות).

באליפות ארצות הברית שנערכה באותה שנה הוא זכה במדליית ארד בריצת 100 מטר, אחרי ג'סי אוונס (10.4 שניות) וראלף מטקלף (10.6 שניות). 

לאחר התקרית במשחקים האולימפיים הוא החליט שלא להשתתף יותר בתחרויות ריצה. אך למרות זאת, באליפות המכללות שנערכה ברקלי קליפורניה ב-19 ביוני 1937 הוא זכה במדליית זהב בריצת 100 יארד בתוצאה של 9.7 שניות.

## שיאים אישיים
* ריצת 100 יארד: 9.5 שניות (1936)
* ריצת 100 מטר: 10.3 שניות (1936)

## ראו גם
* יהודים במשחקים האולימפיים

## קישורים חיצוניים

* סמואל סטולר, באתר *Track and Field Statistics* 
* 

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:אתלטים יהודים אמריקאים
קטגוריה:אצנים יהודים
קטגוריה:שיאני עולם אמריקאים: אתלטיקה
קטגוריה:שיאני עולם יהודים
קטגוריה:בוגרי אוניברסיטת מישיגן
קטגוריה:אוהיו: אתלטים
קטגוריה:אמריקאים שנולדו ב-1915
קטגוריה:אמריקאים שנפטרו ב-1985
Secret (שיר של מדונה)

"**Secret**" (בעברית: "**סוֹד**") הוא סינגל של הזמרת-יוצרת האמריקאית מדונה, מתוך אלבום האולפן השישי שלה, *[[Bedtime Stories]]*. השיר יצא כסינגל המוביל מתוך האלבום ב-26 בספטמבר 1994, על ידי חברות התקליטים האחים וורנר, מאבריק רקורדס וסייר רקורדס.

על השיר עבד המפיק שפ פטיבון עליו עבד מחדש עם דאלאס אוסטין שאיתה מדונה עבדה על האלבום. בנוסף לכך, לפטיבון, אוסטין ומדונה גם הייתה שותפה לכתיבת השיר והיא הפיקה אותו ביחד עם אוסטין.

## רקע
שיר זה נחשב לסטייה מסגנון המוזיקה הרגיל של מדונה שכן באותה תקופה אפיין שירי דאנס ובלדות מלודיות אך השיר שילב מוזיקת פופ ו-R&B בשילוב של גיטרה אקוסטית ומחרוזת תופים. מבחינה לירית מדונה מספרת בשיר כי יש לה בן זוג אך הוא מסתיר ממנה סוד.

בנוסף לגרסה המקורית של השיר הוא הופץ עם עוד שמונה רמיקסים שונים שנעשו על ידי די ג'יי ג'וניור ואסקז. שלא אופייני לזמרת באמצע שנות ה-90 של המאה ה-20 מדונה דיברה על השיר באינטרנט בהודעת שמע ואף השמיעה קטע קצר מהשיר.

## ביקורות והצלחה
השיר קיבל ביקורות חיוביות ממבקרי המוזיקה ששיבחו את השירה של מדונה והשימוש שלה במיד-טמפו ומוזיקת R&B דבר אשר מבקרים ראו אות כ"מפתה" ו"נחמד". בארצות הברית השיר הגיע בשיאו למקום השלישי והגיע למעמד זהב.

בבממלכה המאוחדת, הוא הגיע למקום החמישי ובכך הפך לשיר ה-35 שלה שהגיע לעשרים העליונים במדינה. בנוסף השיר הגיע למקום הראשון בקנדה, פינלנד ושווייץ, ולחמישייה הפותחת באוסטרליה, דנמרק, צרפת, איטליה, ניו זילנד וספרד. באופן כללי השיר זכה להצלחה באירופה כאשר הגיע למקום הרביעי באירופה הוט 100.

## וידאו קליפ
הווידאו קליפ לשיר נעשה בהשראת השחקנית ההוליוודית ז'אן הארלו והוא צולם בשחור-לבן. הוא בוים על ידי הצלם מלודי מקדניאל שנבחר על ידי מדונה בשל עבודותיו הקודמות. הקליפ מציג את מדונה כזמרת במועדון לילה בהארלם, ניו יורק ובחיי היומיום בשכונה.

הקליפ מסתיים עם מדונה המתאחדת עם המאהב שלה ועם הילד שלהם. הקליפ עורר דיונים אקדמיים למה שעשוי להיות הסוד המדובר עליו בשיר.

מדונה ביצעה את השיר בפעם הראשונה בסיבוב ההופעות "Drowned World Tour" ובהמשך גם בסיבובי ההופעות "Sticky & Sweet Tour" ו-"Rebel Heart Tour".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דאלאס אוסטין
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי דאלאס אוסטין
קטגוריה:שירים שהופקו על ידי מדונה
קטגוריה:וידאו קליפים בשחור-לבן
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
מאולה

**מחוז מאולה** (בספרדית: **Región del Maule;** נהגה**:** [ˈmawle]) הוא אחד מ-16 מחוזות צ'ילה. הוא משתרע על פני שטח של 30,296 קמ"ר. והוא גובל במחוז או'היגינס בצפון, בפרובינציות נאוקן ומנדוסה הארגנטינאיות במזרח, במחוז ניובלה בדרום ובאוקיינוס השקט במערב. מבחינה מנהלית מחולק מחוז מאולה לארבע פרובינציות: קאוקנס, קוריקו, לינארס וטלקה שכוללות בתוכן 30 קומונות, שהבולטות שבהן הן טלקה, אשר משמשת גם כבירת המחוז, קוריקו ולינארס. במפקד האוכלוסין שנערך בשנת 2017 התגוררו במאולה 1,044,950 תושבים, שמדרגים אותו כמחוז הרביעי בגודל אוכלוסייתו בצ'ילה.

מחוז מאולה נחשב לגבול הדרומי של תרבות האינקה. לאורך השנים, התגוררו במחוז סופרים ומשוררים רבים.

בשנת 2010 התרחשה רעידת אדמה בצ'ילה, אשר פגעה קשות במחוז ובכלכלתו.

## כלכלה
כלכלת מאולה מתבססת על יערנות ובחקלאות. המחוז מוביל בתחום ייצור היין כאשר יותר מ-50% מהיין המיוצר בצ'ילה מיוצר במאולה. ייצור זה היה נפוץ במאולה עוד משנת 1830. פעילות כלכלית נוספת היא ייצור של גז וחשמל. הנהר המקומי מפעיל חמש תחנות כוח.

## חלוקה מנהלית
מחוז מאולה מחולק ל-4 פרובינציות קאוקנס, קוריקו לינארס וטלקה, שמחולקות ל-30 קומונות.
ממוזער|ימין|250px|חלוקת מחוז מאולה לפרובינציות וקומונות

## קישורים חיצוניים

* 
* 
## הערות שוליים

קטגוריה:צ'ילה: מחוזות
קטגוריה:מאולה
שלמה ארצי ואצ'י בהופעה חיה בצוותא

**שלמה ארצי ואצ'י בהופעה חיה בצוותא** הוא אלבום הופעה גנוז שהוקלט בספטמבר 1982 בהופעה חיה בצוותא על ידי שלמה ארצי והבסיסט אצ'י שטרו, אשר היה חלק מלהקת גברת תפוח שהייתה להקת הליווי של ארצי.

האלבום יצא לאור בשנת 1983 ונגנז במהירות על ידי ארצי עצמו, בגלל חוסר השביעות שלו מהמוצר הסופי.

לאחר שנים שעותקים יחידים של התקליט הסתובבו בין אספנים במחירים גבוהים מאוד, בשנת 2013 האלבום יצא בהוצאה מחודשת על גבי תקליטור כחלק ממארז מרובע בשם "אלבומי המופת" הכולל את האלבומים גבר הולך לאיבוד, דרכים, חצות ואלבום הופעה זה ב-2 דיסקים.

בפברואר 2024 שוחרר מחדש על גבי תקליט כפול ובסאונד משופר משמעותית.

האלבום יצא תחת חברת התקליטים הד ארצי.

## רשימת רצועות
**הדיסק הראשון**:

**הדיסק השני**:

## קישורים חיצוניים

* 

## הערות שוליים

קטגוריה:אלבומי שלמה ארצי
קטגוריה:אלבומי הופעה בעברית
קטגוריה:אלבומי חברת הד ארצי
גיורא פלאי

**גיורא פֶלִאי** (**פּילשְצ'יק**; 21 באוגוסט 1936 - 24 ביולי 2020) היה שחמטאי ישראלי בדרגת אמן. ייצג את ישראל באולימפיאדות השחמט. היה בעל דרגת אמן בינלאומי בשחמט בהתכתבות.

## ביוגרפיה
בשנת 1954 פלאי זכה באליפות ישראל בשחמט לנוער. בשנת 1957 הוא לראשונה השתתף באליפות ישראל בשחמט וסיים במקום ה-6. בשנים 1959 ו-1962 היה חבר נבחרת ישראל באליפות העולם בשחמט לסטודנטים. הוא צבר 12.5 נקודות ב-22 משחקים.

באליפות ישראל בשחמט בשנת 1965 הוא סיים במקום החמישי ובשנת 1974 במקום ה-12.

פלאי היה פעיל בשחמט בהתכתבות החל משנות ה-80 של המאה ה-20.

נפטר ביולי 2020.

## גיורא פלאי ב[[אולימפיאדת השחמט]]
בשנת 1958 השתתף גיורא פלאי באולימפיאדת שחמט:

## קישורים חיצוניים

*כרטיס שחמטאי באתר האיגוד הישראלי
*משחקי של גיורא פלאי באתר צ'סגיימס

## הערות שוליים

קטגוריה:שחמטאים ישראלים
קטגוריה:נציגי ישראל באולימפיאדת השחמט
קטגוריה:אלופי צה"ל בשחמט
קטגוריה:אישים הקבורים בפרדס חנה
קטגוריה:ישראלים שנולדו ב-1936
קטגוריה:ישראלים שנפטרו ב-2020
יונה (ז'אן) פישר

**יונה (ז'אן) פישר** (1871 – 14 בדצמבר 1929) היה יהלומן יהודי בלגי, נדבן, חבר הוועד הפועל הציוני ונשיא ציוני בלגיה והולנד.

## ביוגרפיה
יונה פישר נולד בקרקוב, פולין, בשנת 1871 לאביו, אברהם אבא, ולאמו שיינדל לבית וינר. המשפחה הייתה חסידית. בשנת 1890 עקר משם לאנטוורפן, בלגיה. שם, הפך לאחד מגדולי היהלומנים. לאחר התבססותו העביר את כל משפחתו לאנטוורפן. הוא החל להתעניין בציונות דרך אחיו אוסקר. בהיותו אחד מתומכיו הנלהבים של הרצל, הוא התמסר לפעילות ציונית ושימש כנשיא ציוני בלגיה והולנד. בין היתר היה מקורב למקס נורדאו. פישר היה פעיל בקק"ל. בתקופת מלחמת העולם הראשונה אף היה חבר בהנהלתה.

בשנת 1907 ביקר לראשונה בארץ-ישראל. את זיכרונותיו מן הביקור הוציא לאור כיומן בהוצאת "התקוה" באנטוורפן.

פישר נפטר בשנת 1929 באנטוורפן ונקבר בה. בשנת 1932, אחיו אוסקר ומוריס פישר, בנו, ייסדו את המושבה כפר יונה לזכרו. על אדמות שנקנו מערבים בקלקיליה. אלמנתו, סופיה לבית לנדוי נפטרה בתאונת דרכים בניו יור בשנת 1945. בנוסף למוריס, שרלוט קפל ורחל דויטש.

נכדו הוא יונה פישר.

### הנצחה
העיר כפר יונה קרויה על שמו מאחר שאדמות היישוב נרכשו על ידי "קרן יונה פישר" שהקים. הוא הונצח גם בשם רחוב ביישוב פרדסיה.

## לקריאה נוספת
* יונה (ז'אן) פישר, **פלשתינה היום: יומן מסע מאביב 1907**, כרמל ירושלים, 2018 (תרגום: ארז וולק; עריכה: גדי גולדברג. את ההקדמה לספר ערך נכדו של יונה (ז'אן) פישר, הלא הוא יונה פישר).
* זאב ענר, **סיפורי מושבות: סיפורן של חמישים ושתיים המושבות בארץ ישראל**, משרד הביטחון-ההוצאה לאור, מהדורה ששית, 2005.

## קישורים חיצוניים
* 

## הערות שוליים

קטגוריה:פעילים ציונים בבלגיה
קטגוריה:פעילים ציונים בהולנד
קטגוריה:נדבנים יהודים בלגים
קטגוריה:נדבנים יהודים הולנדים
קטגוריה:אישים שעל שמם יישובים בישראל
קטגוריה:גואלי אדמות בארץ ישראל
קטגוריה:בלגים שנולדו ב-1871
קטגוריה:נפטרים ב-1929
ג'ו ארפאיו

**ג'וזף מייקל ארפאיו** (; נולד ב-14 ביוני 1932) הוא השריף ה-36 של מחוז מריקופה שבאריזונה שכיהן במשך 24 שנים, מ-1993 עד 2017, עת הפסיד בבחירות לפול פנזון  ב-2016.

## ביוגרפיה
ארפאיו נולד בספרינגפילד שבמסצ'וסטס להורים איטלקים. אמו מתה כשילדה אותו, והוא גודל בידי אביו, שהיה בעל מכולת. הוא עזר לאביו לנהל את חנותו עד לגיוסו לצבא ארצות הברית. עם שחרורו מהצבא ב-1954 נסע לוושינגטון הבירה שם עבר הכשרה משטרתית וב-1957 עבר ללאס וגאס שבנבדה.

ב-1992 נבחר לשריף מחוז מריקופה. הוא עבד כקצין משטרה בלאס וגאס במשך כחצי שנה בטרם מונה לסוכן מיוחד של הלשכה הפדרלית להתמכרות לסמים, שמאוחר יותר התמזגה אל המנהל לאכיפת הסמים. במהלך כהונתו בת 25 השנים במנהל, הוא הוצב בארגנטינה, טורקיה ומקסיקו, ועם השנים התמנה לראש סניף המנהל באריזונה.

ארפאיו מגדיר עצמו כ"שריף האמיץ ביותר באמריקה". החל מ-2005 נקט עמדה תקיפה נגד הגירה בלתי חוקית לארצות הברית. ב-2010, הצית את ההתנגדות העזה לחוק התמיכה באכיפת החוק וביטחון שכונותינו, אשר סתר את פסיקות בית המשפט העליון של ארצות הברית. ארפאיו ידוע גם כתומך בתנועה אשר קידמה את הטענה הכוזבת כי הנשיא לשעבר ברק אובמה לא נולד בארצות הברית וב-2018 המשיך לטעון כי תעודת הלידה, אשר מצביעה על כך שאובמה נולד בארצות הברית, מזויפת. ארפאיו הורה לשכן מהגרים בלתי חוקיים באוהלים הנמצאים בתוך מתקני כליאה, בזמן בחוץ הטמפרטורה עולה על 40 מעלות צלזיוס ובפנים האוהל למעלה מכ-50 מעלות. בריאיון עיתונאי שהעניק ארפאיו למעריב ביוני 2012 שבח את טיפולה של ישראל בהסתננות מאפריקה אליה ואמר: "הייתי בישראל כמה פעמים. אני סומך עליכם שתדעו איך לנקות את הרחובות שלכם מהזבל הזה... ישראל מדינה קשוחה, אתם יודעים איך לפתור בעיות כשצריך, לא כמו ארצות הברית".

ב-2011 נודע כי ארפאיו הורה לפקודיו לעכב ועצור נהגים בעלי חזות לטינית בכבישי אריזונה, על סמך החשד כי הם מהגרים בלתי חוקיים. לפני כן, ב-2008 הגישה קהילת ההיספנים באריזונה תובענה ייצוגית נגד ארפאיו בגין פקודותיו אלו. בית המשפט המחוזי קבע כי ארפאיו מבצע אפיון גזעי (Racial Profiling) והורה לבטל את פקודותיו, אך ארפאיו המשיך לבצע זאת למעלה משנה וחצי. בחודש יולי 2017 הורשע בבזיון בית המשפט על כך שהפר את הוראותיו. ב-26 באוגוסט אותה שנה קיבל חנינה נשיאותית מהנשיא דונלד טראמפ.

ב-2018 הודיע על כוונתו להתמודד על המושב של אריזונה בסנאט של ארצות הברית בבחירות שתערכנה באותה שנה, שייתפנה עם פרישתו של הסנאטור ג'ף פלייק.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:ספרינגפילד (מסצ'וסטס): אישים
קטגוריה:ארצות הברית: גזענות
קטגוריה:חברי המפלגה הרפובליקנית (ארצות הברית)
קטגוריה:שערוריות פוליטיות בארצות הברית
קטגוריה:אנשי הכוחות המזוינים של ארצות הברית במלחמת קוריאה
קטגוריה:שוטרים אמריקאים
קטגוריה:מקבלי חנינה מנשיא ארצות הברית
קטגוריה:אמריקאים שנולדו ב-1932
הליגה הבלארוסית הראשונה

**הליגה הבלארוסית הראשונה** בשמה המלא **הליגה הראשונה של אליפות בלארוס בכדורגל** (בבלארוסית: **Першая ліга чэмпіянату Беларусі па футболе**) היא הליגה השנייה בחשיבותה בכדורגל הבלארוסי. הוקמה בשנת 1992, בעקבות עצמאות בלארוס ומהווה לליגת המשנה בכדורגל. שתי הקבוצות המסיימות במקומות הראשונים בתום כל עונה מעפילות לליגת העל.

## פורמט
הליגה כוללת 16 מועדונים שמשחקים זה מול זה ב-30 מחזורים (למעט בעונות 1992 ו -1995 שנערכו במתכונת מקוצרת של 15 מחזורים). בהזדמנויות שונות מספר הקבוצות המשתתפות צומצם (ועמד על 15 או 14), בשל פרישת קבוצות מהליגה וחוסר במציאת קבוצות שיחליפו את מקומן. ברוב העונות, שתי הקבוצות הטובות ביותר מעפילות לליגת העל, בעוד שתי הקבוצות הפחות טובות נושרות לליגה הבלארוסית השנייה. עם זאת היו כמה סטיות מהפורמט, במיוחד כאשר ליגת העל הורחבה או צומצמו בה מספר הקבוצות.

## הקבוצות בעונת 2021

## הזוכות והקבוצות המעפילות
קבוצות שמסומנות בכתב **מודגש** הן קבוצות שהעפילו לליגת העל בסוף העונה.

* 1 . הקבוצה נשרה מהליגה
* 2 . הקבוצה הייתה אמורה להעפיל לליגת העל אבל נדחתה על ידי ההתאחדות
* 3 . הקבוצה הייתה אמורה להעפיל לליגת העל אבל התפרקה לאחר סיום העונה

## קישורים חיצוניים
* 
* הליגה הבלארוסית הראשונה באתר התאחדות הכדורגל הבלארוסית

קטגוריה:ליגות כדורגל משניות באירופה
קטגוריה:תחרויות כדורגל בבלארוס
ז'ואן-לה-פן

**ז'ואן-לה-פן** (בצרפתית: **Juan-les-Pins**) הוא רובע תיירותי בעיר אנטיב שבצרפת, בריביירה הצרפתית בין ניס לקאן. הוא נמצא בדרום העיר, ממערב לחצי האי של אנטיב, לחוף הים התיכון.

ז'ואן-לה-פן מצטיין בחוף הים החולי המפורץ שלו. יש בו מועדוני לילה וקזינו והוא מהווה יעד פופולרי לידועני ה-Jet set  .

בחודש יולי מתקיים במקום, מדי שנה, פסטיבל הג'אז הבינלאומי Jazz a Juan. ברחוב שבו מתקיים הפסטיבל מונחים אריחים קרמיים עם טביעות כף היד של יותר מ-50 מוזיקאים שהופיעו בפסטיבל, ביניהם בי בי קינג, צ'יק קוריאה, דייב ברובק, אלווין ג'ונס, פאטס וולר, ג'ק דז'ונט, קית' ג'ארט, ריצ'רד הקטן, מילט ג'קסון, אוסקר פיטרסון, פט מתיני, ריי צ'ארלס, רישאר גליאנו, רוי היינס, סאני רולינס, סטפן גרפלי, סטיבי וונדר וסטיבי וונדר.
## אטימולוגיה
הרובע נקרא על שם חורשות עצי אורן הצנובר (pins בצרפתית) שצמחו במקום לפני יישובו. השם נהגה ז'ואן (Juan), ולא ז'אן (Jean) כמו בהגייה הצרפתית המקובלת, בשל המבטא של הדיאלקט האוקסיטני המדובר באזור.

## היסטוריה
ז'ואן-לה-פן הוקם כאתר נופש בשנות ה-80 של המאה ה-19. שמו ניתן לו ב-12 במרץ 1882. בשנת 1883 נבנתה בו תחנת הרכבת של אנטיב על המסילה שהובילה מפריז לים התיכון.

ההתפתחות המשמעותית של ז'ואן-לה-פן כאתר נופש החלה בשנות ה-20 של המאה ה-20, במיוחד עם הקמת מלון הפאר ״פרובנסל״ ב-1926. הוא התחבב במהרה, במיוחד על אמנים אמריקאיים, שנהנו לבלות בו "זמן של בטלה ואלף מסיבות", כפי שכתב פרנסיס סקוט פיצג'רלד. בין הידוענים שהתארחו במקום היו צ'ארלי צ'פלין, מרלן דיטריך, גרי קופר, ג'וזפין בייקר, זלדה פיצג'רלד, מאן ריי וקוקו שאנל.

פסטיבל הג'אז הבינלאומי, הנערך מדי שנה מאז 1960, תרם גם הוא להתפתחות המקום.

## בתי תפילה
* כנסיית ז'אן ד'ארק
* כנסיית גבירתנו של האורנים
* בית כנסת אליהו הנביא


תמונה:Eglise jeanne d'arc Antibes Juan.jpg|כנסיית ז'אן ד'ארק.
תמונה:Synagogue Antibes Juan.jpg|בית כנסת אליהו הנביא.


## ערים תאומות
* 
* 

## ראו גם
* אנטיב

## קישורים חיצוניים

* 
* אתר התיירות הרשמי (אנגלית)
* דפדפת (אנגלית)
* סרטון על ההיסטוריה של מלון פרובנסל
* כתבה על ז'ואן-לה-פן באתר IAS
* 

קטגוריה:פרובאנס-אלפ-קוט ד'אזור: יישובים
קטגוריה:צרפת: ערי חוף
1924 בגרמניה

**[[1924]] בגרמניה** הייתה השנה בה ציינה גרמניה 53 שנות לאום.

## הנהגה
* נשיא: פרידריך אברט (מטעם המפלגה הסוציאל-דמוקרטית)
* קנצר: וילהלם מרקס (מטעם מפלגת המרכז הגרמנית)

## אירועים
* 31 בינואר – מנהיגי הרפובליקה העצמאית של ריינלנד-פפאלץ שניסו לפרוש מגרמניה נכשלים בשל חוסר תמיכה.
* 23 בפברואר – בריטניה מקטינה את חובת הפיצויים הגרמניים על מוצרים הגרמניים ל-5% עקב המצוקה הכלכלית של גרמניה.
* 26 בפברואר – משפטו של אדולף היטלר בעניין הפוטש במרתף הבירה מתחיל ונמשך עד 1 באפריל.
* 3 במרץ – גרמניה חותמת על הסכם ידידות עם טורקיה.
* 4 במאי – נערכות הבחירות הפדרליות בגרמניה (מאי 1924) .
* 26 במאי – ממשלתו של וילהלם מרקס מתפרקת לאחר כישלון המשא ומתן להרכבת קואליציה. 
* 6 ביוני – גרמניה מקבלת את תוכנית דוז, שנועדה להסדיר את חובה של גרמניה למדינות המנצחות.
* 16 באוגוסט – נציגי ממשלת צרפת מסכימים לעזוב את חבל הרוהר במהלך הוועידה בלונדון בעניין הפיצויים הגרמניים.
* 29 באוגוסט – הרייכסטאג מאשר את תוכנית דוז להפחתת תשלומי הפיצויים של מלחמת העולם הראשונה.
* 30 באוגוסט – הרייכסבנק הגרמני מתחיל לפעול כישות עצמאית נפרדת מהממשלה.
* 18-30 בנובמבר - צרפת ובלגיה נסוגות מחבל הרוהר. 
* 7 בדצמבר – נערכות הבחירות הפדרליות בגרמניה (דצמבר 1924) 

## תרבות פופולרית
### אומנות וספרות
* הר הקסמים, רומן של הסופר הגרמני תומאס מאן מתפרסם.
* הצחוק האחרון, בכיכובו של אמיל יאנינגס יוצא לאקרנים.
* האופרה אינטרמצו מבוצעת לראשונה בדרזדן, גרמניה.

### נולדו
* 3 בינואר – אוטו ביסהיים, איש עסקים גרמני (נפטר ב-2013).
* 12 בפברואר – פרידריך וילהלם, נסיך הוהנצלורן (נפטר ב-2010).
* 12 במאי – קרל היינץ קיפ, יזם גרמני (נפטר ב-2017).
* 11 במרץ – רות לוריק, שחקנית קולנוע גרמנייה (נפטרה ב-2016).
* 3 במאי – יהודה עמיחי, משורר ישראלי יליד גרמניה (נפטר בשנת 2000).
* 31 במאי – גיזלה מאי, שחקנית וזמרת גרמנייה (נפטרה ב-2016)

## נפטרו
* 20 בינואר – פרנץ דיבליוס, תאולוג פרוטסטנטי גרמני (נולד ב-1847).
* 10 באפריל – הוגו שטינס, תעשיין ופוליטיקאי גרמני (נולד ב-1870).
* 25 באפריל – ארנסט בוכנר, כימאי גרמני (נולד ב-1850).
* 10 באוקטובר – קרל פון תימה, בנקאי גרמני (נולד ב-1844).
## קישורים חיצוניים

קטגוריה:1924 בגרמניה
שיר ארץ

"**שיר ארץ**" (מוכר במילותיו הראשונות: "ארץ שיושביה היא אוכלת") הוא שיר עברי שכתב נתן יונתן בשנות ה-70 ללחן של סשה ארגוב.

## נסיבות כתיבת השיר
ישנן גרסאות שעל פיהן ארגוב חיבר במקור את הלחן למילים של נסים אלוני עבור שלישיית "הגשש החיוור", שבסופו של דבר לא ביצעו אותו, והמילים הולחנו בשנית על ידי עודד לרר והפכו ל"שיר כלולות" שאותו שר יזהר כהן בפסטיבל הזמר והפזמון ב-1973.

תרצה אתר חיברה ללחן המקורי את השיר "רק זיכרון אחד", אשר הוקלט על ידי שלמה ארצי באלבומו הראשון (1970). נתן יונתן חיבר את השיר "שיר ארץ" בעקבות בקשת ארגוב.

## תוכן השיר
השיר מציג יחס אמביוולנטי של נתן יונתן לישראל, על האהבה והכאב שלו כלפיה.

הוא פותח בשילוב שני הצדדים של התיאור ששנים עשר המרגלים נתנו לארץ לפי הסיפור המקראי – מצד אחד "ארץ אוכלת יושביה" ומצד שני "ארץ זבת חלב ודבש" – ובאותו בית מוסיף אזכור של גזל כבשת הרש.

בבית השני עוסק יונתן, ששכל את בנו במלחמת יום הכיפורים כמה שנים לפני כתיבת השיר, בקורבן הכואב שאוהבי הארץ מקריבים. השורה "אֶרֶץ שֶׁמָּתְקוּ לָהּ רְגָבֶיהָ", שכביכול מנוגדת לשורה הבאה: "וּמְלוּחִים כַּבֶּכִי כָּל חוֹפֶיהָ", רומזת על הביטוי "ימתקו לו רגבי עפרו".

בהמשך השיר משתמש יונתן בפרחים (חצב, יסמין וסביונים) ובעונות השנה לתאר צדדים שונים של כאב ונחמה.

## ביצועים בולטים
* אורה זיטנר – באלבומה הראשון, "סשה ארגוב מנגן משיריו, שירה: אורה זיטנר" (1979)
* חוה אלברשטיין – באלבום "נמל בית" (1983)
* הדודאים – באלבום "עכשיו" (1983)
* "ניסים והנפלאות" (טל הפטר) – באלבום "מסע אספלט: ביצועים חדשים לשירי סשה ארגוב" (2011)
* רביד פלוטניק וטל הפטר – באלבום "שפל וגאות" של פלוטניק, שיצא עדיין תחת שם הבמה נצ'י נצ' (2017). בגרסה זו יש חזרה של מקהלה על הבית הראשון באמצע ובסוף השיר (שלא הייתה בביצועים המקוריים), ולעומת זאת חזרה על הבית השני באמצע הביצועים המקוריים הורדה.
* שלומית הגואל וגיל אלון בתוכנית "קשת וענן".

## השיר בדפוס
* "שיר ארץ", בתוך: נתן יונתן, **שירים אחרים**, תל אביב: ספרית פועלים, תשמ"ד 1984.
* הבית השני של השיר צוטט בבול יום הזיכרון התשפ"א (2021).

## קישורים חיצוניים

* 
* 

## הערות שוליים

קטגוריה:שירי שנות ה-1970
קטגוריה:שירי אורה זיטנר
קטגוריה:שירי חוה אלברשטיין
קטגוריה:שירי הדודאים
קטגוריה:שירי רביד פלוטניק
קטגוריה:שירים בעברית
קטגוריה:שירים שנכתבו על ידי נתן יונתן
קטגוריה:שירים שהולחנו על ידי סשה ארגוב
קטגוריה:שירים על ישראל